OpenLLM-France/wikimedia huggingface dataset:
# KV56

KV56, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. És coneguda com la tomba d'or i va ser descoberta per Edward R. Ayrton al gener de 1908 sota el patrocini de Theodore M. Davis, i aparentment no havia estat profanada. Contenia una caixa amb la mòmia desfeta d'un nen de la família real de finals de la dinastia XIX, probablement una filla de Seti II i la reina Tausert, morta als cinc o sis anys. Tant la tomba com el taüt s'han desintegrat, i tot està cobert amb una capa d'un centímetre de pa d'or i estuc. Es van trobar uns petits guants plens d'anells i un parell de braçalets de plata, amb els noms de Seti II i Tausret inscrits, així com unes arrecades d'or també gravats amb el nom de Seti II.
El destinatari original d'aquesta tomba és desconegut, Charles Maspero va creure que era un amagatall, ja que tots els objectes oposats en la KV56 van ser presos de KV14, la tomba de Tausret usurpada per Setnakht. Cyril Aldred considera que originalment la tomba va ser per al fill de Sety II i Tausert. Basava la seva teoria en el fet que prop de la paret esquerra d'una de les cambres hi ha restes d'estuc i or que podrien ser del petit taüt.

## Bibliografia

* Reeves, Nicholas i Wilkinson, Richard H. Tot sobre la vall dels Reis. Destinació. 1998. ISBN 84-233-2958-5.
* Siliotti, Alberto. La Vall dels Reis: I els temples i necròpolis de Tebas. 1997. Martínez Roca. ISBN 84-270-2200-X.

## Enllaços externs

* Theban Mapping Project: KV56 Arxivat 2008-09-26 a Wayback Machine.: Inclou descripcions, imatges i plànols de la tomba
# KV61

KV61 és una tomba de la vall dels Reis d'Egipte. Està situada a la necròpolis tebana de la riba oest del Nil, enfront de Luxor. Va ser descoberta per Ernest Harold Jones el gener de 1910 (en nom de Theodore Monroe Davis), que immediatament va iniciar-ne les primeres excavacions. Es va buidar la cambra a fons amb l'objectiu de trobar-hi alguna estructura més, però no s'hi va trobar res, ni tan sols cap objecte, "ni tan sols un tros de ceràmica".
Aquesta tomba data de finals de la XVIII Dinastia. Se'n desconeix el propietari, probablement no es va fer servir mai. La tomba, que està inacabada, està formada per un pou que condueix cap a una sola cambra. No presenta cap decoració i té una longitud total de poc més de 6,30 m.
El 2013 s'hi van realitzar prospeccions fotogràfiques de la zona que hi ha davant de la tomba i un primer alçat cartogràfica i mapeig. En aquella ocasió es va trobar la presència de considerables munts de runa probablement derivats de les excavacions de Howard Carter i Theodore Davis. Les anàlisis del sòl han permès constatar que en aquesta zona s'hi van instal·lar les barraques dels treballadors que van treballar en la construcció d'alguns sepulcres del període Ramessida (dinasties XIX i XX); a la zona es van trobar petits fragments de fusta amb jeroglífics relatius al faraó Amenofis III. No es coneixen altres descobriments (2015).

## Referències

* ↑ «KV61» (en anglès). The Ancient Pharaons. [Consulta: 8 novembre 2020].
* ↑ Reeves i Wilkinson, 2000, p. 186.
* ↑ «KV61» (en anglès). http://valleyofthekings.wikifoundry.com/. Arxivat de l'original el 2019-03-02. [Consulta: 8 novembre 2020].
* ↑ «KV61» (en anglès). Theban Mapping Project. Arxivat de l'original el 2008-11-01. [Consulta: 8 novembre 2020].
* ↑ «Preliminary Report on the Work Carried out During the Season 2012» (en anglès). Universitat de Basel. Arxivat de l'original el 2017-01-14. [Consulta: 8 novembre 2020].

## Vegeu també

* Llista de tombes de la Vall dels Reis.

## Bibliografia

* Reeves, Carl Nicholas; Wilkinson, R. H.. Das Tal der Könige. Geheimnisvolles Totenreich der Pharaonen (en alemany). ECON, 2000. ISBN 978-3430176644.
* Reeves, Carl Nicholas; Wilkinson, R. H.. The Complete Valley of the Kings (en anglès). Londres: Thames and Hudson, 1996. ISBN 978-0500284032.
* Siliotti, Alberto. Guide to the Valley of the Kings and to the Theban Necropolises and Temples (en anglès). El Caire: A.A. Gaddis, 1996.

## Enllaços externs

* Situació de la tomba KV61.
# Edite Fernandes

Edite Fernandes (Vila do Conde, 10 d'octubre de 1979) és una davantera de futbol internacional des del 1997 per Portugal, amb la qual assolí les 125 internacionalitats al 2016. Ha jugat a les lligues de Portugal, Espanya, Noruega, la Xina i els Estats Units.

## Trajectòria

| Temporades | Club | Títols |
| 96/97 - 97/98 | Boavista FC | 1 Lliga |
| 98/99 - 02/03 00/01 | SU 1r. de Dezembro Team Beijing | 3 Lligues 0 |
| 03/04 | ADP Nuestra Señora de la Antigua |
| 04/05 - 05/06 | Estudiantes Huelva |
| 05/06 - 07/08 | SU 1r. de Dezembro | 3 Lligues, 3 Copes |
| 08/09 | Prainsa Saragossa |
| 09/10 | Atlético de Madrid |
| 2010 | FK Donn |
| 2011 - 2012 | Santa Clarita Blue Heat |
| 12/13 - 15/16 | Valadares Gaia |
| 16/17 - act. | Sporting Braga |

## Referències

* ↑ «FPF». Arxivat de l'original el 2016-09-23. [Consulta: 9 agost 2016].
* ↑ Cero a cero
# Karpúixikha

Karpúixikha (en rus: Карпушиха) és un poble (un possiólok) de l'óblast de Sverdlovsk, a Rússia, segons el cens del 2010 tenia 1.192 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Pedro Gil Gómez

Pedro Gil Gómez (Esplugues de Llobregat, 26 d'abril de 1980) és un exjugador d'hoquei sobre patins català, que jugà en la posició de davanter. Anuncià la seva retirada a la finalització de la temporada 2023/24.
Va iniciar la seva trajectòria professional a l'equip de la seva ciutat natal, el Noia Freixenet, amb el que aconseguí una Copa de la CERS i una Copa del Rei. També va jugar una temporada, mentre feia el servei militar, al CP Tenerife, retornant de nou al Noia. Poc després, l'any 2000 se'n va anar a jugar a Portugal, primer amb l'Infante de Sagres i després, durant cinc temporades, amb l'equip del FC Porto, on va créixer com a jugador.
L'any 2007 va tornar a Catalunya per jugar durant dues temporades al Reus Deportiu, assolint dos títols de màxima importància com la Copa Intercontinetal del 2008 i la Copa d'Europa del 2009. En acabat, va tornar al club portuguès de Porto per estar-hi fins a l'estiu de 2012. Després d'acabar contracte, es traslladà a Itàlia per fitxar pel Hockey Valdagno. Una temporada més tard, l'any 2013, signà pel HC Forte dei Marmi.
Tres anys després, al 2016, tornà a la lliga portuguesa fitxant pel Sporting Clube de Portugal. Finalment, retornà al Forte dei Marmi, on acabaria penjant els patins al finalitzar la temporada 2023/24 amb 44 anys.
Amb la selecció absoluta espanyola, ha aconseguit sis Mundials i set Europeus, el que el converteix amb el jugador més laurejat amb la selecció. A part, també guanyà tres Copes de les Nacions.
És un jugador que destaca per la seva gran velocitat, la seva agilitat i la seva visió de joc. La seva petita estatura el fa un jugador molt ràpid i és considerat el millor davanter del món, juntament amb el blaugrana Alberto Borregán.

## Palmarès

* 6 Mundials
* 7 Europeus
* 1 Copa Intercontinetal
* 1 Copa d'Europa
* 1 Copa Continental
* 1 Copa de la CERS
* 7 Lligues de Portugal
* 3 Lligues d'Itàlia
* 1 Copa del Rei
* 2 Copes de Portugal
* 2 Copes d'Itàlia
* 4 Supercopes de Portugal
* 1 Supercopes d'Itàlia

## Referències

* ↑ «Pedro Gil Gómez». Enciclopèdia de l'esport català. Barcelona: Grup Enciclopèdia Catalana.
* ↑ Filella, Ramon. «El sadurninenc Pedro Gil anuncia la seva retirada de l'hoquei patins després de 27 temporades al màxim nivell», 05-03-2024. [Consulta: 25 març 2024].
* ↑ «Pedro Gil, presentado como nuevo jugador del Valdagno» (en castellà). HockeyAsturias.com. [Consulta: 9 maig 2016].
* ↑ «Pedro Gil anuncia que colgará los patines a final de temporada» (en castellà). [Consulta: 25 març 2024].
* ↑ «Pedro Gil – Reno Hockey». [Consulta: 25 març 2024].
# Kana Osafune

Kana Osafune (長船 加奈, 16 de octubre de 1989) és una futbolista japonesa. Va debutar amb la selecció del Japó el 2010. Va disputar 15 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2010 | 3 | 0 |
| 2011 | 0 | 0 |
| 2012 | 1 | 0 |
| 2013 | 4 | 0 |
| 2014 | 6 | 2 |
| 2015 | 1 | 0 |
| Total | 15 | 2 |

## Referències

* ↑ 2010, 2012, 2013, 2014, 2015 Japan Football Association(japonès)
# Kana (desambiguació)

«Kana» té aquests significats:
* Kana, escriptura japonesa
* Riu Kana, vegeu Bakeswar
Vegeu també: Khana (ciutat estat de Terqa)
# Khanim Balajayeva

Khanim Balajayeva (en àzeri: Xanım Balacayeva; nascuda el 28 de març de 2001) és una jugadora d'escacs azerbaidjanesa, que té el títol de Gran Mestra Femenina des del 2019.

## Resultats destacats en competició

El febrer de 2018, Balajayeva va guanyar el campionat femení de l'Azerbaidjan imposant-se a Gunay Mammadzada en el desempat. Totes dues jugadores van fer 6½ punts de 9. Es proclamà per segon cop campiona nacional el 2020.

### Competicions per equips

A la 42a Olimpíada d'escacs, que es va celebrar a Bakú, Azerbaidjan, el setembre de 2016, com a amfitrions del torneig, l'Azerbaidjan va estar representat per tres equips. Balajayeva va jugar al segon tauler del tercer equip de l'Azerbaidjan en la competició femenina. L'equip va acabar el torneig al 30è lloc, i Balajayeva va fer 7½ punts en 11 partides.
Va tornar a jugar a l'equip de l'Azerbaidjan al Campionat del món femení per equips el 2017 a Khanti-Mansisk, Rússia.
A la 43a Olimpíada d'escacs, que va tenir lloc a Batum, Geòrgia entre setembre i octubre de 2018, Balajayeva va representar l'Azerbaidjan a la competició femenina jugant al tercer tauler i va fer 7 punts de 9. La seva performance va ser de 2522, fet que li va valer la medalla d'or al tercer tauler. L'equip va acabar el torneig al 10è lloc.

## Referències

* ↑ «List of titles approved by the 2019 2nd quarter PB in Baku, Azerbaijan». www.fide.com, 08-07-2019. [Consulta: 7 setembre 2019].
* ↑ «Khanim Balajayeva is the winner in Azerbaijan Women’s Championship». chessdom.com, 27-02-2018. [Consulta: 13 octubre 2018].
* ↑ «42nd Olympiad Baku 2016 Women: Team-Composition with round-results». chess-results.com. [Consulta: 13 octubre 2018].
* ↑ «Chess Olympiad: Celebrating The Winners». chess.com, 06-10-2018. [Consulta: 14 octubre 2018].
* ↑ «43rd Olympiad Batumi 2018 Women: Board-prizes». chess-results.com, 05-10-2018. [Consulta: 14 octubre 2018].
* ↑ «43rd Olympiad Batumi 2018 Women». chess-results.com. [Consulta: 13 octubre 2018].

## Enllaços externs

* Fitxa de Khanim Balajayeva a Olimpbase.org
# Karoi

«Karoi» té aquests significats:
* Nom antic de Napata, vegeu: Núbia
* Karoi (Mewar), tikhana de Mewar
# Karol Borsuk

Karol Borsuk (Varsòvia, 8 de maig de 1905 - Varsòvia, 24 de gener de 1982) fou un matemàtic polonès. La seva àrea d'interès principal va ser la topologia.
Es va graduar i doctorar a la Universitat de Varsòvia el 1927 i 1930, respectivament. Membre de l'Acadèmia polonesa de ciències des de 1952.
Borsuk és recordat sobre tot pel teorema de Borsuk-Ulam, per la conjectura que porta el seu nom, i per la introducció dels conceptes de retracte i de teoria de la forma.

## Obres

* Geometria analityczna w n wymiarach ("Geometria analítica en n dimensions", 1950)
* Podstawy geometrii ("Fonaments de la geometria", 1955)
* Theory of Retracts (1966)
* Theory of Shape (1975)

## Vegeu també

* Stanislaw Ulam.

## Referències

* ↑ Chang, 2011, p. 243-244.
* ↑ Aigner i Ziegler, 2004, p. 85-90.
* ↑ Mardešić, 1999, p. 241 i ss.
* ↑ Segal, 1993, p. 43-47.

## Bibliografia

* Aigner, Martin; Ziegler, Günter M. Proofs from THE BOOK (en anglès). Springer, 2004. ISBN 978-3-662-05414-7.
* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Dydak, Jerzy «Ideas and Influence of Karol Borsuk» (en anglès). Wiadomości Matematyczne, Vol. 48, Num. 2, 2012, pàg. 81-95. DOI: 10.14708/wm.v48i2.305. ISSN: 2080-5519.
* Eilenberg, Samuel «Karol Borsuk - personal reminiscences» (en anglès). Topological Methods in Nonlinear Analysis, Vol. 1, Num. 1, 1993, pàg. 1-2. ISSN: 1230-3429.
* Granas, Andrzej; Jaworowski, Jan «Reminiscences of Karol Borsuk» (en anglès). Topological Methods in Nonlinear Analysis, Vol. 1, Num. 1, 1993, pàg. 3-8. ISSN: 1230-3429.
* Mardešić, Sibe. «Absolute Neighborhood Retracts and Shape Theory». A: I.M. James (ed.). History of Topology (en anglès). North Holland, 1999, p. 241-270. ISBN 0-444-82375-1.
* Segal, J. «Borsuk's shape teory» (en anglès). Topological Methods in Nonlinear Analysis, Vol. 1, Num. 1, 1993, pàg. 43-47. ISSN: 1230-3429.

## Enllaços externs

* O'Connor, John J.; Robertson, Edmund F. «Karol Borsuk» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Keesling, James. «Borsuk, Karol». Complete Dictionary of Scientific Biography, 2008. [Consulta: 26 setembre 2021]. (anglès)
* «Karol Borsuk». Institut d'Estudis Avançats de Princeton. [Consulta: 28 setembre 2021]. (anglès)
# Natació als Jocs Olímpics d'Estiu de 1936

Als Jocs Olímpics d'Estiu de 1936 celebrats a la ciutat de Berlín (Alemanya) es disputaren onze proves de natació, sis en categoria masculina i cinc en categoria femenina.

## Resum de medalles
### Categoria masculina

| Prova | Or | Or | Argent | Argent | Bronze | Bronze |
| 100 m lliures detalls | Ferenc Csík | 57.6 | Masanori Yusa | 57.9 | Shigeo Arai | 58.0 |
| 400 m lliures detalls | Jack Medica | 4:44.5 | Shunpei Uto | 4:45.6 | Shozo Makino | 4:48.1 |
| 1500 m lliures detalls | Noboru Terada | 19:13.7 | Jack Medica | 19:34.0 | Shunpei Uto | 19:34.5 |
| 100 m esquena detalls | Adolph Kiefer | 1:05.9 | Albert Weghe | 1:07.7 | Masaji Kiyokawa | 1:08.4 |
| 200 m braça detalls | Tetsuo Hamuro | 2:42.5 | Erwin Sietas | 2:42.9 | Reizo Koike | 2:44.2 |
| 4x200 m lliures detalls | JapóMasanori Yusa Shigeo Sugiura Masaharu Taguchi Shigeo Arai | 8:51.5 | Estats UnitsRalph Flanagan John Macionis Paul Wolf Jack Medica | 9:03.0 | HongriaÁrpad Lengyel Oszkár Abay-Nemes Ödön Gróf Ferenc Csík | 9:12.3 |

### Categoria femenina

| Prova | Or | Or | Argent | Argent | Bronze | Bronze |
| 100 m lliures detalls | Rie Mastenbroek | 1:05.9 | Jeanette Campbell | 1:06.4 | Gisela Arendt | 1:06.6 |
| 400 m lliures detalls | Rie Mastenbroek | 5:26.4 | Ragnhild Hveger | 5:27.5 | Lenore Wingard | 5:29.0 |
| 100 m esquena detalls | Nida Senff | 1:18.9 | Rie Mastenbroek | 1:19.2 | Alice Bridges | 1:19.4 |
| 200 m braça detalls | Hideko Maehata | 3:03.6 | Martha Genenger | 3:04.2 | Inge Sørensen | 3:07.8 |
| 4x100 m lliures detalls | Països BaixosJopie Selbach Tini Wagner Willy den Ouden Rie Mastenbroek | 4:36.0 | AlemanyaRuth Halbsguth Leni Lohmar Ingeborg Schmitz Gisela Arendt | 4:36.8 | Estats UnitsKatherine Rawls Bernice Lapp Mavis Freeman Olive McKean | 4:40.2 |

## Medaller

| Posició | País | | | | Total |
| 1 | Japó | 4 | 2 | 5 | 11 |
| 2 | Països Baixos | 4 | 1 | 0 | 5 |
| 3 | Estats Units | 2 | 3 | 3 | 8 |
| 4 | Hongria | 1 | 0 | 1 | 2 |
| 5 | Alemanya | 0 | 3 | 1 | 4 |
| 6 | Dinamarca | 0 | 1 | 1 | 2 |
| 7 | Argentina | 0 | 1 | 0 | 1 |

## Referències

* ↑ «Olympedia – Swimming at the 1936 Summer Olympics». [Consulta: 24 octubre 2024].
# Kalu Ganga

Kalu Ganga (Sinhalese: කළු ගඟ ; Literalment: Riu Negre) és un riu de Sri Lanka. Té un curs de 129 km (80 mi) km; el riu origina a Sri Paadhaya i arriba a la mar a Kalutara. Els riu Negra corre a través dels districtes de Ratnapura i de Kalutara i passa per la ciutat Ratnapura. Els boscos muntanyosos de la Província Central i la Reserva de Boscos de Sinharaja són les fonts principals d'aigua del riu.

## Referències

* ↑ Desenvolupament d'una Inundació. Model per les conques del Kalu i Kelani a Sri Lanka
# Jules Rossi

Giulio Rossi (Acquanera di San Giustina, Emília-Romanya, 3 de novembre de 1914 - Champigny-sur-Marne, França, 30 de juny de 1968), conegut com a Jules Rossi, va ser un ciclista italià, professional entre 1935 i 1950. En el seu palmarès destaquen la París-Roubaix de 1937, la París-Tours de 1938 i una etapa al Tour de França de 1938.

## Palmarès

* 1935
** 1r a la París-Troyes
* 1936
** 1r de la París-Saint Étienne
* 1937
** 1r a la París-Roubaix
* 1938
** 1r a la París-Tours
** 1r al Gran Premi de l'Écho d'Alger
** Vencedor d'una etapa al Tour de França
* 1941
** 1r al Gran Premi de les Nacions
** 1r de la París-Reims
** 1r al Premi Dupré-Lapize (amb Alvaro Giorgetti)
* 1943
** 1r de la París-Reims
* 1945
** 1r a Nantua

### Resultats al Tour de França

* 1937. Abandona (8a etapa)
* 1938. Abandona (13a etapa). Vencedor d'una etapa

### Resultats al Giro d'Itàlia

* 1935. Abandona
* 1936. Abandona

## Referències

* ↑ «ROSSI Giulio / Jules». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Giulio ROSSI» (en italià). [Consulta: 7 novembre 2022].

## Enllaços externs

* Fitxa de Jules Rossi a www.sitiodeciclismo.net
# Jesús Sancho Rof

Jesús Sancho Rof (Madrid, 16 de desembre de 1940), és un polític i professor universitari espanyol que ocupà diverses carteres en els governs de la UCD sota les presidències d'Adolfo Suárez i Leopoldo Calvo-Sotelo.
Va néixer el 1940 a la ciutat de Madrid, on estudià ciències físiques a la Universitat Complutense de Madrid, de la qual fou catedràtic d'òptica i estructures de la matèria. Membre de la Unió de Centre Democràtic, fou nomenat a la dècada del 1970 subsecretari del Ministeri de l'Interior. L'any 1974 fou nomenat Director General de Radiodifusio i Televisió de RTVE en substitució de Juan José Rosón Pérez, càrrec que ocupà fins al 1975.
En les eleccions generals de 1977 fou escollit diputat al Congrés per la província de Pontevedra, escó que repetí en les eleccions de 1982 i 1986, en aquesta última ocasió en representació d'Aliança Popular. L'any 1979 en la formació de govern fou nomenat per Adolfo Suárez Ministre d'Obres Públiques i Urbanisme, càrrec que des del qual va impulsar un pla d'habitació que va permetre la construcció de mig milió de pisos de protecció oficial. A l'ascens al poder de Leopoldo Calvo-Sotelo fou nomenat Ministre de Treball, Sanitat i Seguretat Social, agrupat en una macrocartera, des del qual va haver d'afrontar l'escàndol per enverinament massiu per culpa de l'oli de colza.

## Enllaços externs

* (castellà) Informació de Jesús Sancho Rof al Congrés dels Diputats
# Ketu

«Ketu» té aquests significats:
* Regne de Ketu (francès: regne de Kétou), regne històric i tradicional de Benín
* Kétou o Ketu, ciutat de Benín.
# Keunam

Manuel Bohajar (Múrcia, 1989), conegut a Internet com Keunam, és un doblador, imitador i youtuber murcià, conegut per les seves adaptacions dels clàssics de Disney a la parla de la regió de Múrcia.
És graduat en art dramàtic i es dedica usualment al món del doblatge, si bé ho combina treballant també com a promotor d'algunes companyies i en l'àmbit de la informàtica.
S'ha fet popular a la plataforma You Tube amb els seus doblatges de les pel·lícules de la factoria Disney 'a la espanyola', que bàsicament adapta a la parla murciana; a aquestes versions en el seu conjunt les ha anomenat Disney Ibérico, de fet són paròdies d'aquests contes amb notables dosis d'humor, en les quals ell fa el doblatge de tots els personatges. També són coneguts els anomenats 'acudits de la Pepa', on parodia el personatge de Molly Brown (Kathy Bates) de la pel·lícula Titanic. Ha acumulat fins a gairebé 140.000 subscriptors en el seu canal de You Tube, tanmateix, ell mateix ha afirmat que no viu de ser youtuber pels drets d'imatge dels films, a banda de que tampoc és la seva meta professional.
El 2018 va doblar la sèrie SuperDrags de la plataforma Netflix. També ha doblat els videojocs Slap Village (2016) i Snack World (2020).
Ha participat, a més, en el concurs Got Talent España (Telecinco) amb imitacions de diversos cantants coneguts, i a Tu cara no me suena todavía (Antena 3).

## Referències

* 1 2 3 4 Fuentes, Rosa «Keunam, el youtuber que 'traduce' las películas de Disney al murciano». FCINCO - El Mundo, 30-01-2017.
* 1 2 Olmos, F. «Keunam, el 'youtuber' que dobla los cuentos de Disney al murciano». La Verdad, 30-01-2017.
* 1 2 Díez, David «¿Cómo serían las películas de Disney si ocurrieran en Murcia?». La Razón, 31-01-2017.
* ↑ «Keunam despierta la carcajada en Radio Murcia» (en castellà). Cadena SER, 20-01-2016. [Consulta: 11 març 2016].
* ↑ Bravo, Óscar «Keunam, el actor de doblaje de la serie de Netflix en la que gais y 'drags' se dan cita en Murcia». El Diario, 27-11-2018.
* ↑ «Manuel "Keunam" Bohajar» (en castellà). DoblajeVideojuegos. [Consulta: 27 setembre 2022].
* ↑ Redacció «‘Got Talent España’: Las mejores actuaciones de la noche». La Vanguardia, 27-02-2016.
* ↑ «Keunam y su habilidad para imitar cantantes» (en castellà). Telecinco, 27-02-2016. Arxivat de l'original el 2017-03-12. [Consulta: 11 març 2017].
* ↑ «Los anónimos calcan las voces de los artistas del panorama musical en los castings de 'Tu cara no me suena todavía'» (en castellà). Antena 3, 28-02-2017. [Consulta: 11 març 2017].
# Kapcypriodopsis barnardi

Kapcypriodopsis barnardi és una espècie de crustaci ostràcode d'aigua dolça pertanyent a la família Cyprididae.

## Hàbitat

Viu a l'aigua dolça.

## Distribució geogràfica

És un endemisme de Sud-àfrica: Table Mountain (Ciutat del Cap, província del Cap Occidental).

## Referències

* 1 2 Inland Water Crustacean Specialist Group (1996). "Kapcypridopsis barnardi." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 13 abril 2023]
* ↑ ZipCodeZoo (anglès)
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Martens, K., 2001. Ostracoda. A: J.A. Day et al. (eds) Guides to the Freshwater Invertebrates of Southern Africa. Vol 3, Crustacea II. Water Research Commission, Pretòria.

## Enllaços externs

* uBio (anglès)